In hart geskiet is ‘natuurlike oorsake’ | Farm Murders
November 4, 2009, 9:38 pm
Toe Amanda Locke (43) Vrydag hoor wat op haar man, Henry Locke (39), se doodsertifikaat staan, was sy onmiddellik kwaad.
“Hy is dan voor ons doodgeskiet, voor ons oë,” het Locke gister aan Beeld gesê.
Mnr. Locke is op 5 Oktober op die Elands-wildplaas naby Cullinan, noordoos van Pretoria, voor sy vrou, dogter, Monique (13), en seun, Dawie (23), wat ’n kwadrupleeg is, deur rowers in die hart geskiet.
Volgens Locke is daar aan haar gesê dat die koeël die punt van haar man se hart getref het wat ’n hartaanval veroorsaak het.
Ronnie Mamoepa, woordvoerder van die departement van binnelandse sake, het gesê hy is seker die inligting op die doodsertifikaat is verkeerd.